ΠΕΡΙΕΧΟΜΕΝΑ
ΑΠΟΦΑΣΕΙΣ
Διαλειτουργικότητα του Ολοκληρωμένου Πληροφοριακού Συστήματος Άσκησης Δραστηριοτήτων
και Ελέγχων (ΟΠΣ-ΑΔΕ) του άρθρου 14  ν. 4442/2016
με το ηλεκτρονικό μητρώο τουριστικών επιχειρήσεων (ΜΗ.Τ.Ε.) του Υπουργείου Τουρισμού.
Έγκριση μόνιμων κυκλοφοριακών ρυθμίσεων
σύμφωνα με την υπ’ αρ. 380/2024 απόφαση του
Δημοτικού Συμβουλίου του Δήμου Καβάλας, περίπτωση 14.
ΑΠΟΦΑΣΕΙΣ
Αριθμ. 9713
(1)
Διαλειτουργικότητα του Ολοκληρωμένου Πληροφοριακού Συστήματος Άσκησης Δραστηρι-
οτήτων και Ελέγχων (ΟΠΣ-ΑΔΕ) του άρθρου 14
ν. 4442/2016 με το ηλεκτρονικό μητρώο τουριστικών επιχειρήσεων (ΜΗ.Τ.Ε.) του Υπουργείου
Τουρισμού.
ΟΙ ΥΠΟΥΡΓΟΙ ΑΝΑΠΤΥΞΗΣ -  ΤΟΥΡΙΣΜΟΥ
Έχοντας υπόψη:
1. Τον ν. 4442/2016 «Νέο θεσμικό πλαίσιο για την άσκηση οικονομικής δραστηριότητας και άλλες διατάξεις»
(Α’ 230) και ιδίως τα άρθρα 14, 258 και 267.
2. Το άρθρο 90 του Κώδικα νομοθεσίας για την Κυβέρνηση και κυβερνητικά όργανα (π.δ. 63/2005, Α’ 98), όπως
διατηρήθηκε σε ισχύ με την περ. 22 του άρθρου 119 του
ν. 4622/2019 (Α’ 133).
3. Το π.δ. 5/2022 «Οργανισμός Υπουργείου Ανάπτυξης
και Επενδύσεων (Α’ 15).
4. Το π.δ. 127/2017 «Οργανισμός Υπουργείου Τουρισμού» (Α’ 157).
5. Τον ν. 4622/2019 «Επιτελικό Κράτος: Οργάνωση, λειτουργία και διαφάνεια της Κυβέρνησης, των κυβερνητι-
κών οργάνων και της Κεντρικής Δημόσιας Διοίκησης».
6. Το π.δ. 77/2023 «Σύσταση Υπουργείου και μετονομασία Υπουργείων - Σύσταση κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130).
7. Το π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μετα-
φορά αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του
π.δ. 77/2023 (Α’ 130) - Μεταβατικές διατάξεις» (Α’ 139).
8. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών (Α’ 131)».
9. Το π.δ. 32/2024 «Διορισμός Υπουργών και Υφυπουργών (Α’ 91).
10. Την υπ’ αρ. 1220/10-7-2023 κοινή απόφαση του
Πρωθυπουργού και του Υπουργού Ανάπτυξης «Ανάθεση αρμοδιοτήτων στην Υφυπουργό Ανάπτυξης, Άννα
Μάνη» (Β’ 4442).
11. Την υπ’ αρ. 6763/28-01-2025 απόφαση Υφυπουργού
Ανάπτυξης «Λειτουργία του πληροφοριακού συστήματος «Ολοκληρωμένο Πληροφοριακό Σύστημα Άσκησης
Δραστηριοτήτων και Ελέγχων (ΟΠΣ-ΑΔΕ)» του άρθρου
14 ν. 4442/2016» (Β’ 242), με την οποία διαπιστώνεται η
θέση σε λειτουργία του Ολοκληρωμένου Πληροφοριακού Συστήματος Άσκησης Δραστηριοτήτων και Ελέγχων
(ΟΠΣ-ΑΔΕ) του άρθρου 14 ν. 4442/2016 (OpenBusiness),
μεταξύ άλλων, και για τα Τουριστικά γραφεία (Κεφάλαιο
ΛΕ’ ν. 4442/2016) και για τις Τουριστικές Επιχειρήσεις Οδικών Μεταφορών (Κεφάλαιο ΛΣΤ’ ν. 4442/2016), σύμφωνα
με τις παρ. 29 και 30 αντίστοιχα του άρθρου 3 της υπ’ αρ.
6763/28-01-2025 απόφασης Υφυπουργού Ανάπτυξης.
12. Το γεγονός ότι το ΟΠΣ-ΑΔΕ του άρθρου 14
ν.  4442/2016 είναι το πληροφοριακό σύστημα που
αντικαθιστά στο εξής το σύστημα «notifybusiness» και
κατά συνέπεια από τη θέση σε λειτουργία του ΟΠΣ-ΑΔΕ
παύει η λειτουργία του notifybusiness, σύμφωνα και με
το άρθρο 4 της υπ’ αρ. 6763/28-01-2025 απόφασης Υφυπουργού Ανάπτυξης.
13. Το γεγονός ότι υπάρχει διαλειτουργικότητα του
ΟΠΣ-ΑΔΕ του άρθρου 14 του ν. 4442/2016 με το ηλεκτρονικό μητρώο τουριστικών επιχειρήσεων (ΜΗ.Τ.Ε.)
του Υπουργείου Τουρισμού.
14. Το γεγονός ότι με τις διατάξεις της παρούσας τροποποιούνται οι διοικητικές διαδικασίες:
α) με τίτλο «Αναγγελία Λειτουργίας Τουριστικού Γραφείου» και Μοναδικό Αριθμό Καταχώρισης (Μ.Α.Κ.) στο
ΕΜΔΔ «Μίτος» 337579
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
10 Φεβρουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 492
11.02.2025 19:51:15
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 492/10.02.2025
β) με τίτλο «Ειδικό Σήμα Λειτουργίας σε Τουριστικές
Επιχειρήσεις Οδικών Μεταφορών (Τ.Ε.Ο.Μ)» και Μοναδικό
Αριθμό Καταχώρισης (Μ.Α.Κ.) στο ΕΜΔΔ «Μίτος» 744571.
15. Το γεγονός ότι από την παρούσα δεν προκαλείται
δαπάνη σε βάρος του κρατικού προϋπολογισμού, διαπιστώνουμε:
Άρθρο μόνο
1. Ότι από τη θέση σε λειτουργία του ΟΠΣ-ΑΔΕ του
άρθρου 14 ν. 4442/2016 ολοκληρώνεται η προβλεπόμενη στα άρθρα 258 και 267 ν. 4442/2016 αντιστοίχιση
με το ηλεκτρονικό μητρώο τουριστικών επιχειρήσεων
(ΜΗ.Τ.Ε.) του Υπουργείου Τουρισμού, μέσω διαλειτουργικότητας μεταξύ των δύο πληροφοριακών συστημάτων.
2. Από την έναρξη ισχύος της παρούσας οι γνωστοποιήσεις για τις δραστηριότητες των Τουριστικών γρα-
φείων και των Τουριστικών Επιχειρήσεων Οδικών Μεταφορών υποβάλλονται μέσω του ΟΠΣ-ΑΔΕ του άρθρου
14 ν. 4442/2016.
3. Η ισχύς της παρούσας απόφασης αρχίζει από τη
δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 5 Φεβρουαρίου 2025
Οι Υπουργοί
Υφυπουργός
Ανάπτυξης
Τουρισμού
ΑΝΝΑ ΜΑΝΗ
ΟΛΓΑ ΚΕΦΑΛΟΓΙΑΝΝΗ
Ι
Αριθμ. 10567
(2)
Έγκριση μόνιμων κυκλοφοριακών ρυθμίσεων
σύμφωνα με την υπ’ αρ. 380/2024 απόφαση του
Δημοτικού Συμβουλίου του Δήμου Καβάλας, περίπτωση 14.
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τον ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για τη Τοπική Αυτοδιοίκηση και άλλες διατάξεις» (Α’ 107).
2. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης Πρόγραμμα
Καλλικράτης» (Α’ 87).
3. Το π.δ. 142/2010 «Οργανισμός Αποκεντρωμένης
Διοίκησης Μακεδονίας- Θράκης» (Α’ 235).
4. Την υπ’ αρ. 86781/19-12-2022 (Υ.Ο.Δ.Δ. 1183) απόφαση του Υπουργού Εσωτερικών για τον διορισμό του
Ιωάννη Σάββα του Κωνσταντίνου ως Γραμματέα της Αποκεντρωμένης Διοίκησης Μακεδονίας-Θράκης.
5. Την υπ’ αρ. 94360/01-07-2023 (ΑΔΑ:9ΒΗ4ΟΡ1Υ-32Ε)
Απόφαση του Γραμματέα της Αποκεντρωμένης Διοίκησης Μακεδονίας - Θράκης «Ανάθεση άσκησης αρμοδι-
οτήτων σε οργανικές μονάδες της Α.Δ.-Μ.Θ. και παροχή
εξουσιοδότησης υπογραφής πράξεων και εγγράφων
«Με εντολή Γραμματέα».
6. Το υπ’ αρ. 265490/29-12-2022 έγγραφο της Αποκεντρωμένης Διοίκησης Μακεδονίας - Θράκης σχετικά με
τον ορισμό ασκούντος τα καθήκοντα Συντονιστή της
Α.Δ.-Μ.Θ.
7. Την υπ’ αρ. 65172/31-05-2024 (ΑΔΑ: 93ΜΨΟΡ1Υ-Π1Ι)
απόφαση του Συντονιστή της Αποκεντρωμένης Διοίκησης Μακεδονίας - Θράκης  «Μετακίνηση του Ταμβακίδη
Στυλιανού του Περικλή, κλάδου ΠΕ Γεωτεχνικών (Γεωπόνων), με βαθμό Α’, από τη θέση του Προϊσταμένου της
Διεύθυνσης Πολιτικής Προστασίας της Α.Δ.Μ.Θ. στη Δ/
νση Υδάτων Κεντρικής Μακεδονίας της Αποκεντρωμένης Διοίκησης Μακεδονίας - Θράκης και ορισμός αυτού
ως Αναπληρωτή Προϊσταμένου στη Γενική Διεύθυνση
Χωροταξικής, Περιβαλλοντικής και Αγροτικής Πολιτικής
της Α.Δ.Μ.-Θ.».
8. Το άρθρο 52 του ν. 2696/1999 (Α’ 57) που αφορά
στην κύρωση του Κώδικα Οδικής Κυκλοφορίας, (ΚΟΚ),
όπως τροποποιήθηκε με το άρθρο 46 του ν. 3542/2007
«Τροποποιήσεις διατάξεων του ΚΟΚ» (Α’ 50) και αντικαταστάθηκε με το άρθρο 48 του ν. 4313/2014.
9. Το υπ’ αρ. 15109/13.05.2013 έγγραφο της Διεύθυνσης Οργάνωσης και Λειτουργίας ΟΤΑ του Υπουργείου
Εσωτερικών «Εγκρίσεις αποφάσεων συλλογικών οργάνων των ΟΤΑ που αφορούν μέτρα ρύθμισης οδικής
κυκλοφορίας από τους Γενικούς Γραμματείς Αποκεντρωμένων Διοικήσεων».
10. Την υπό στοιχεία ΔΟΥ/οικ/220/15-1-2015 εγκύκλιο
της Γενικής Γραμματείας Υποδομών του Υπ. Υποδομών,
Μεταφορών και Δικτύων.
11. Toν ν. 4784/2021 «Ελλάδα σε κίνηση: Βιώσιμη Αστική Κινητικότητα - Μικροκινητικότητα - Ρυθμίσεις για τον
εκσυγχρονισμό, την απλούστευση και την ψηφιοποίηση
διαδικασιών του Υπουργείου Υποδομών και Μεταφορών
και άλλες διατάξεις» (Α’ 40).
12. Της υπ’ αρ. 6952/14-02-2011 κοινής υπουργικής
απόφασης των Υπουργών ΠΕΚΑ-Υποδομών, Μεταφορών
και Δικτύων «Υποχρεώσεις και μέτρα για την ασφαλή
διέλευση των πεζών κατά την εκτέλεση εργασιών σε
κοινόχρηστους χώρους πόλεων και οικισμών που προορίζονται για την κυκλοφορία των πεζών» (Β’420).
13. Τις Οδηγίες Σήμανσης Εκτελούμενων Έργων
(ΟΜΟΕ - ΣΕΕΟ) (Β’ 905).
14. Την υπ’ αρ. 54218/11-07-2013 (ΑΔΑ ΒΛ4ΙΡ1Υ-ΠΔΙ)
απόφαση του Γενικού Γραμματέα Αποκεντρωμένης Διοίκησης Μακεδονίας-Θράκης «Άσκηση αρμοδιότητας
έγκρισης αποφάσεων Ο.Τ.Α. α’ και β’ βαθμού περί κυκλοφοριακών ρυθμίσεων».
15. Το κεφάλαιο  ΣΤ’ της παρ. 3 του άρθρου 40 του
ν. 4735/2020 «Τροποποίηση του Κώδικα της Ελληνικής
Ιθαγένειας, νέο πλαίσιο επιλογής διοικήσεων στον δημόσιο τομέα, ρύθμιση οργανωτικών θεμάτων της Γενικής
Γραμματείας Ιθαγένειας και της Γενικής Γραμματείας Ανθρώπινου Δυναμικού Δημόσιου Τομέα του Υπουργείου
Εσωτερικών, ρυθμίσεις για την αναπτυξιακή προοπτική
και την εύρυθμη λειτουργία των Οργανισμών Τοπικής
Αυτοδιοίκησης και άλλες διατάξεις» (Α’ 197).
16. Το άρθρο 7 της υπ’ αρ. 52907 απόφασης της Υπουργού Περιβάλλοντος, Ενέργειας και Κλιματικής Αλλαγής
«Ειδικές ρυθμίσεις για την εξυπηρέτηση ατόμων με αναΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 492/10.02.2025
πηρία σε κοινόχρηστους χώρους των οικισμών που προορίζονται για την κυκλοφορία πεζών», (Β’ 2621/2009).
17. Το υπό στοιχεία Δ30/Δ9/90189/10820/23-12-2019
έγγραφο του Υπουργείου Μεταφορών και Υποδομών
σχετικά με τον καθορισμό θέσεων ταξί, σύμφωνα με το
οποίο «Τόσο στο άρθρο 34 του Κ.Ο.Κ. όσο και στις διατάξεις του ν. 4530/2018……….δεν γίνεται αναφορά σε
διαδικασίες έγκρισης κατά τα οριζόμενα στο άρθρο 52
του Κ.Ο.Κ.».
18. Το υπ’ αρ. 129/31-10-2024 πρακτικό της Επιτροπής
κυκλοφορίας και προσβασιμότητας του Δήμου Καβάλας.
19. Την υπ’ αρ. 631/10-12-2024 απόφαση της Δημοτικής Επιτροπής του Δ. Καβάλας.
20. Την υπ’ αρ. 77/09-12-2024 απόφαση της Δημοτικής
Κοινότητας Καβάλας.
21. Το υπ’ αρ. 128783/27-12-2024 έγγραφο της Διεύθυνσης Διοίκησης Α.Δ.Μ/Θ με το οποίο μας ενημερώ-
νει για το νομότυπο στη διαδικασία έκδοσης της υπ’ αρ.
380/11-12-2024 (ΑΔΑ: 6ΛΡΕΩΕ6-9ΟΝ) απόφασης του
Δημοτικού Συμβουλίου του Δήμου Καβάλας.
22. Τη μελέτη κυκλοφοριακών ρυθμίσεων με τίτλο:
«Μέτρα για την αναβάθμιση της οδικής ασφάλειας πλησίον του 3ου Γυμνασίου Καβάλας» όπως συντάχθηκε,
εγκρίθηκε και θεωρήθηκε από τη Διεύθυνση Τεχνικών
Υπηρεσιών του Δήμου Καβάλας (περίπτωση 14).
23. Το γεγονός ότι η ευθύνη για την επιλογή των μέτρων για την αναβάθμιση της οδικής ασφάλειας πλησίον
του 3ου Γυμνασίου Καβάλας ανήκει αποκλειστικά στη
Διεύθυνση Τεχνικών Υπηρεσιών του Δήμου Καβάλας, η
οποία είναι ο αρμόδιος φορέας υλοποίησης του έργου.
24. Το γεγονός ότι από την παρούσα απόφαση δεν
προκαλείται δαπάνη σε βάρος του κρατικού προϋπολογισμού.
25. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ -ΜΙΤΟΣ.
Και επειδή:
Οι προτεινόμενες κυκλοφοριακές ρυθμίσεις είναι
απαραίτητες προκειμένου με την υλοποίησή τους, να
συμβάλλουν στην εξυπηρέτηση των πολιτών και στη
βελτίωση των κυκλοφοριακών συνθηκών της περιοχής,
αποφασίζουμε:
Την έγκριση μόνιμων κυκλοφοριακών ρυθμίσεων
σύμφωνα με την υπ’ αρ. 380/2024 απόφαση του Δημοτικού Συμβουλίου του Δήμου Καβάλας, περίπτωση 14
και αφορούν σε «Μέτρα για την αναβάθμιση της οδικής
ασφάλειας πλησίον του 3ου Γυμνασίου Καβάλας».
Αναλυτική περιγραφή των κυκλοφοριακών ρυθμίσεων
της παρούσης υπάρχει στο ανωτέρω 22ο σχετικό, εφόσον δεν αντίκεινται στους όρους και τις προϋποθέσεις
της παρούσης.
Για την υλοποίηση των κυκλοφοριακών ρυθμίσεων
θα τοποθετηθεί-εφαρμοστεί η απαραίτητη κατακόρυφη ή οριζόντια σήμανση. Η έναρξή τους ορίζεται
με την τοποθέτηση της σχετικής σήμανσης σύμφωνα
με την κείμενη νομοθεσία (τοποθέτηση των οικείων
πινακίδων, σηματοδοτών ή των διαγραμμίσεων στο
οδόστρωμα). Αρμόδιος φορέας για την σήμανση των
κυκλοφοριακών ρυθμίσεων της παρούσης, είναι ο
κατά περίπτωση αρμόδιος φορέας συντήρησης των
υπό παρέμβαση οδών, σύμφωνα με το άρθρο 10, του
ν. 2696/1999.
Η παρούσα απόφαση χορηγείται με τις εξής προϋποθέσεις:
1. Οι αναγκαίες παρεμβάσεις για την υλοποίηση
των κυκλοφοριακών ρυθμίσεων του θέματος να είναι σύμφωνες με τον Κώδικα Οδικής Κυκλοφορίας
(ΚΟΚ), τις προδιαγραφές του Υπουργείου Υποδομών,
Μεταφορών και Δικτύων και τις ισχύουσες Ευρωπαϊκές
προδιαγραφές. Οι ανωτέρω κυκλοφοριακές ρυθμίσεις
σήμανσης εκτέλεσης έργων, οι διαβάσεις, οι πινακίδες,
οι θέσεις τους και τα τεχνικά χαρακτηριστικά τους, η
απόσταση μεταξύ τους, ο φωτισμός, η διαμόρφωση
των λωρίδων κ.λπ. θα πραγματοποιούνται σύμφωνα
με τα αναφερόμενα στις Οδηγίες Μελετών Οδικών
Έργων.
2. Οι κυκλοφοριακές ρυθμίσεις του θέματος να είναι
σύμφωνες με τις Τεχνικές Οδηγίες κυκλοφοριακών παρεμβάσεων στο αστικό περιβάλλον και τα ανωτέρω 21ο
και 22ο σχετικά.
3. Τα μέτρα που λαμβάνονται με την παρούσα απόφαση να ισχύσουν από την τοποθέτηση των οικείων
πινακίδων σήμανσης ή των διαγραμμίσεων στο οδόστρωμα.
4. Την ευθύνη για την υλοποίηση των κυκλοφοριακών
ρυθμίσεων του θέματος έχει ο Δήμος Καβάλας, ο οποίος υποχρεούται καθ’ όλη τη διάρκεια τους να αξιολογεί
την αποτελεσματικότητά τους σε σχέση με το ευρύτερο
δίκτυο κυκλοφορίας της πόλης, παρακολουθώντας και
συντηρώντας τα σχετικά έργα.
5. Σε συνέχεια του 18ου σχετικού για τις περ. 1 έως 12,
43 έως 45 και 57, ισχύει ότι οι ατομικές θέσεις στάθμευσης ΑμεΑ σε σημεία του οδικού δικτύου, προβλέπονται
στην παρ. 2, του άρθρου 34, του ν. 2696/1999 (Κ.Ο.Κ.)
και εγκρίνονται από τις αρμόδιες Υπηρεσίες των ΟΤΑ α’
και β’ βαθμού.
6. Σχετικά με τις περ. 27 και 28 ισχύει το άρθρο 4, του
ν. 2696/1999 (Κ.Ο.Κ.).
7. Σχετικά με τις περ. 29,30,31,32,46,48 και 56, ισχύει
το άρθρο 5, του ν. 2696/1999 (Κ.Ο.Κ.).
8. Σχετικά με τις περ. 33,34 και 35 ισχύει το άρθρο 10,
του ν. 2696/1999 (Κ.Ο.Κ.).
9. Σχετικά με τις περ. 36,37,38,39,40,41,42 και 47 ισχύει
το άρθρο 34, του ν. 2696/1999 (Κ.Ο.Κ.).
10. Οι περ. 13,16,17,18,19,20,21,22,23,25,49, 54 απορρίπτονται με την υπ’ αρ. 380/2024 απόφαση του Δημο-
τικού Συμβουλίου του Δήμου Καβάλας.
11. Για την περ. 15 ισχύει το υπό στοιχεία Δ30/Δ9/
90189/10820/23-12-2019 έγγραφο του Υπουργείου
Υποδομών και Μεταφορών.
12. Για την περ. 24 η Τεχνική Υπηρεσία εισηγείται την
απόρριψη του αιτήματος.
13. Για τις περ. 50 και 51 ισχύει η υπό στοιχεία
Δ.Ο.Υ./1488/Φ.254 οδηγία του Υπουργείου Υποδομών
και Μεταφορών της Διεύθυνσης Οδικών Υποδομών
(Δ13).
14. Για τις περ. 15,25,26,52,53 και 55 δεν έχουν υποβληθεί οι τεχνικές μελέτες εγκεκριμένες αρμοδίως.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 492/10.02.2025
15. Η απόφαση αυτή δεν υποκαθιστά άλλες απαιτούμενες άδειες και εγκρίσεις.
Η απόφαση αυτή θα αναρτηθεί στο διαδίκτυο σύμφωνα με τον ν. 4727/2020 (Α’ 184).
Η παρούσα απόφαση τίθεται σε ισχύ από την δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Κομοτηνή, 31 Ιανουαρίου 2025
Ο Γραμματέας Αποκεντρωμένης Διοίκησης
ΙΩΑΝΝΗΣ ΣΑΒΒΑΣ

[Source: 20250200492.pdf | Tokens: 13030]